Petronas Twin Towers

An Petronas Towers, o Petronas Twin Towers (Malay: Menara Petronas, o Menara Berkembar Petronas,) kambal na skyscrapers sa Kuala Lumpur, Malaysia. Base sa Council on Tall Buildings asin Urban Habitat (CTBUH) iyo ini an pinakahalangkaw na bilding sa kinaban poon kan 1998 hanggang 2004 kan malampasan kaini an Taipei 101. An Petronas Towers iyo sa ngunyan an pinakahalangkaw na kambal na tore sa kinaban.

Ini an tandaan sa Kuala Lumpur, harani sa Kuala Lumpur Tower; na iyo man giraray an pinakahalangkaw na gusali sa Kuala Lumpur.

Kasaysayan asin arkitektura 
An sistemang pang-istruktura kan Petronas Towers' sarong tube in tube design na inimbento ni Fazlur Rahman Khan. Dae na bago an pagkakaigwa nin mala-tubong istruktura para sa mga halangkaw na edipisyo.

An 88 na eskalon na mga tore gibo sa konkreto, na may metal asin salming na atubangan na arog kan Islamic art, sarong repleksyon kan relihiyong muslim sa Malaysia. Saro pang desinyo na may impluwensya nin relihiyon iyo an cross section kan mga tore na base sa Rub el Hizb, na may sektor nin serkular para makua an mga kaipuhan sa opisina. An mga sektor nin serkular parehas sa irarom na parte kan Qutub Minar.

An mga tore dinisenyo kan taga-Argentinang arkitekto na si César Pelli. An istilong postmodern pinili para mabuo an 21st-century icon kan Kuala Lumpur, Malaysia. An pagplano sa Petronas Towers nagpuon lan Enero 1, 1992 asin nagkaigwang mga pag-aadal asin simulasyon sa duros an istruktura.  Pitong taon an konstruksyon  kan dating Selangor Turf Club, puon kan Marso 1, 1993 na may pagbungkal sa tabang kan 500 truckloads para makalot an   sa irarom.

Sa kulturang popular 

 An mga tore sikat asin nagluwas sa pelikula kan 1999  na  Entrapment, na dakol mga eksena sa tore lalo na sa skybridge. Ginamitan nin CGI an irarom kan mga tore.
 An mga tore nagluwas sa enot na episodo kan  US TV series na 24.
 Manlaen-laen man an mga eksena na nagluwas sa pelikulang  Bollywood na Don: The Chase Begins Again na nakabali  Petronas Towers asin skybridge.
 Sa enot na parte kan episodo nin Phineas and Ferb na "Phineas and Ferb Save Summer!", an mga tore mahihiling sa musical number na "Summer All Over the World".
 An Eidos Interactive ginamit nin duwang beses an mga tore bilang inspirasyon sa saindang video games. Kan 2002 an Hitman 2: Silent Assassin, an Malaysia-based levels Basement Killing, The Graveyard Shift, asin The Jacuzzi Job ginibo sa Petronas Towers.  Kan 2010's Just Cause 2, an piksyonal na Panau Falls Casino base sa Petronas Towers.
 An 2002 episodo kan animated series na Jackie Chan Adventures igwang titulo na "When Pigs Fly" (Season 3, Episode 6), nagluwas an mga tore.
 An 2002 episodo kan The Amazing Race 3 ("Why Did You Have To Take Your Pants Off?") nagluwas an Petronas Towers bilang sarong gibuhon na kun saen an mga naglalaban na grupo kaipuhan na makakua nin retrato sa atubangan kan mga tore An mga tore nahiling giraray sa 21 na seasons kan  The Amazing Race 24 ("Smarter, Not Harder").
 Nagluwas man an mga tore sa animated series  na Totally Spies  sa episodo na may titulong "Man or Machine".
 An pagbubukas kan 2010 na pelikulang  Fair Game igwang eksena na yaon an kambal na tore kaiba an skyline kanKuala Lumpur.
 Igwa man mga eksena sa pelikulang aksyon kan 2012 Hong Kong-Chinese  Viral Factor na yaon an mga tore.
 Kan pelikulang Independence Day: Resurgence  kan 2016, an mga tore hinulog sa London Tower Bridge kan mga alien, na igwang linyang: "They like to get the landmarks".
 Kan  2009 History Channel na orihinal na programa na  Life After People, an mga tore nagluwas sa episodo na may titulong "Bound and Buried", sinabi na an mga tore makakaligtas sa haros na 500 na taon na mayong pag-asikaso nin tao dangan mararaot sa kahaluyan asin erosyon kan tropical na klima kan Malaysia.

Mga Importanteng Pangyayari 
Kan Abril 15 1999, si  Felix Baumgartner nagkurit nin world record sa BASE jumping (since broken) by na naglukso sa bintana nin cleaning crane kan Petronas Towers.

 Ribong tao an nag-ebakwar kan Setyembre 12, 2001 huli sa bomb threat aldaw bago matapos an pag-atake kan Setyembre 11 na nagraot sa tore kan World Trade Center sa siyudad nin New York City. Mayo man nakuang bomba sa Petronas towers pero inibakwar an kadaklan. An mga trabahador asin parabakal tinutugutan na magbalik tolong oras makalihis mga bandang odto. Mayong nakulugan kan pagka-ebakwar.
 Kan Nobyembre 4, 2005 nin banggi, sarong kasulo an nangyari sa cinema complex kan Suria KLCC shopping centre sa baba kan Petronas Towers, na nagkawsa nin panic sa mga tawo. Mayong naikurit na mga nakulugan sa insidente. An mga edipisyo mayong tawo, pwera sa shopping mall, an Suria KLCC huli sa banggi na ; an mga taong yaon sana iyo an mga paradalan nin sine asin mga nagkakan sa restawran.
 Kan aga nin Setyembre 1, 2009, an sarong Pranses na mountaineer na si Alain "Spiderman" Robert,nagsakat na mayong kagamitan na pangkaligtasan gamit lang an saiyang mga kamot asin bitis, naabot niya an tuktok sa duwang oras matapos an mga pagprobar na nagpangyari na siya maaresto. An enot niyang pagprobar kan Marso 20 ,1997 an mga pulis dinakop siya sa ika-60 na iskalon, 28 na iskalon an rayo sa "tuktok. An ikaduwang pagprobar kan Marso 20, 2007, eksaktong 10 taon na an nakalihis, na pinapundo sa parehas na iskalon kan balyong tore.

An floor plan

An Suria KLCC 
An Suria KLCC igwang  na upmarket retail center sa pamitisan kan Petronas Towers.Igwa ini nin mga foreign luxury goods asin high-street labels. Igwa ini nin art gallery, underwater aquarium asin Science center. Na igwang haros 300 na mga tindahan,an  Suria KLCC an saro sa mga pinakadakulang mall sa Malaysia. An  Petronas Philharmonic Hall, na nakatugdok sa puon kan mga tore, parating tigtatakod sa floorspace kan Suria KLCC.

Toltolan